ના. ક્યારેય હું ટોપ પર પહોંચવાની રેસમાં જોડાઈ નથી. એટલા માટે મને એનો ડર લાગ્યો નથી. મારો એકમાત્ર હેતુ એ છે કે, દસ વર્ષ પછી લોકો મારી ફિલ્મોગ્રાફી જુએ તો તેમને ત્રણથી ચાર કલ્ટ ફિલ્મ્સ જોવા મળે. મને ‘મસાન', ‘ગેંગ્સ ઓફ વાસેપુર' અને ‘ઓયે લકી ઓયે' જેવી ફિલ્મ્સ પર ગર્વ છે. ઇન્ડસ્ટ્રીમાં એવી વાતો થતી રહે છે કે, આ એક્ટ્રેસનો સમય પૂરો થઈ ગયો. હું અહીં શું લઈને આવી હતી કે જેને ગુમાવવાનો ડર હોય? મેં ન તો કોઈ કોમ્પ્રોમાઇઝ કર્યું છે કે ન તો મારી વિરુદ્ધ કોઈ કેસ ચાલી રહ્યો છે કે ન તો મેં ગેરકાયદે કોઈ સંપત્તિ ખરીદી છે. મને કોઈ વાતનો ડર નથી. હું જેમને ખૂબ પ્રેમ કરું છું તેમને જ ગુમાવવાનો ડર લાગે છે. મારા માટે મારો પરિવાર મહત્વનો છે.